गृह मन्त्रालयले प्रेस विज्ञप्ति जारी गर्दै व्यवस्थापिका संसद्मा अधिकारी दम्पतीको विषयमा ध्यानाकर्षण भइसकेको र सरकारसमेत गम्भीर रूपमा लागिरहेको उल्लेख छ । गृहले अनशन तोड्ने कार्यमा मद्दत गर्न राजनीतिक दल, मानव अधिकारकर्मी, नागरिक समाज र अन्यसँग अनुरोध गरेको छ । चितवन प्रहरीले मानव अधिकार आयोगले दिएको उजुरीबमोजिम हत्याकाण्डमा मुछिएका रामप्रसाद अधिकारी र परशुराम पौडेललाई गत साउन २८ मा पक्राउ गरेको थियो । पर्याप्त प्रमाण नभएको भन्दै उनीहरूलाई बोलाएका बेला उपस्थित हुने सर्तमा छाडिएको थियो ।
